IMagn 44
Region: Asia Minor — Caria 

παρα κορκυραιων επι πρυτανιος ανθρωπισκου μηνος φοινικαιου αμεραι πεμπται επ εικαδι προστατας προβουλων μνασων στρατωνος αγαθαι τυχαι επειδη α πολις α τωμ μαγνητων προς τωι μαιανδρωι υπαρχουσας οικειοτατος αυται ποτι ταν πολιν τωγ κορκυραιων θυσιαν τε ποιειν εψαφισται κατα ταν του απολλωνος μαντειαν ται αρτεμιτι ται λευκοφπυηναι και παναγυριν δια πενταετηριδος και αγωνα μουσικον και ιππικον και γυμνικον στεφανιταν ισοπυθιον ταις τιμαις και απεσταλκε πρεσβευτας και θιαρους σωσικλη διοκλεος αριστοδαμον διοκλεος διοτιμον μηνοφιλου οι ποτελθοντες ποτι ταν επεισκλητον το τε ψαφισμα απεδωκαν το παρα μαγνητων και απελογιξαντο ταν τε τας θεας επιφανειαν και ταν υπαρχουσαν οικειοτατα ταις πολεσιν και τας γεγενημενας υπο των προγονων αυτων ευεργεσιας εις τε το ιερον το εν δελφοις και εις τους ελλανας δια τε των του θεου χρησμων και δια των ποιηταν και δια των ψαφισματων των υπαρχοντων αυτοις παρα ταις πολεσιν καλων και ενδοξων παρεκαλουν τε και ωιοντο δειν παραδεξαμενους καθως και αι πολιες αι ελλανιδες μετεχειν τας τε θυσιας και του αγωνος και αποστελλειν θιαρους επει κα εκαστακις ο χρονος περιικη τας π[ε]νταετηριδος τους κοινωνησουντας τας τε θυσιας και των λοιπων τιμιων παρ αυτοις δεδοχθαι τοις κορκυραιοις παραδεξασθαι ταν τε θυσιαν και τον αγωνα τας αρτεμιτος τας λευκοφρυηνας στεφανιταν ισοπυθιον ταις τιμαις ον τιθητι α πολις α των μαγνητων και τοις νικωσι των πολιταν τας αυτας ειμεν τιμας παρα τας πολιος ας και τοις τα πυθια νικωσιν αποκρινασθαι δε τοις πρεσβευταις και θιαροις διοτι α πολις α των κορκυραιων αυτα τε τιμωσα διατελει ταν αρτεμιν θυσιαις καθως αυται πατριον εστιν και μαγνησι δε τοις παρακαλουσιν επι ταυτα προθυμως επακολουθει και συναυξει τας τιμας τας ποτιγινομενας ται θεωι οπως δε και οι θιαροι αιρεθωντι και αποσταλωντι εις τ[ο]ν καιρον τον δεοντα προβουλους τους γενομενους εν αρχαι κατα τον χρονον τον συνικοντα επιμεληθημεν ως αν αποσταλωντι ει κα δυνατον ηι ται πολει δομεν δε τοις τε νυν παρουσι θιαροις ιερειον ενιστιον τελειον και εκεχειρον εις τε ταν θυσιαν και ταλλα τα νομιζομενα αργυριου κορινθιου δραχμας εκατον πεντηκοντα [ε]πει κα ταν επαγγελιαν του αγωνος ποιησωνται ομοιως δε και τοις αλλοις αει τοις παραγινομενοις περι δε παντων τουτων γραψαι τους αιρημενους νομοθετας και καταταξαι ες τους ιερους νομους ειμεν δε αυτων ταν τε πολιν και ταγ χωραν ιεραν και ασυλον κατα τον του θεου χρησμον επαινεσαι [δε] και τον αρχιθεωρον σωσικλη και τους θιαρους αριστοδαμον [διοτι]μον ευσεβειας ενεκεν τας εις ταν θεον και τας εις ταν πατριδα [φι]λοτιμιας υπαρχειν δε και προξενιαν αυτοις και εκγονοις καλεσαι δε κα[ι] [αυτους] εν το πρυτανειον ειμεν δε και θιαροδοκον κλειδικον αλεξικλε[ος] [τον υποδε]ξουμε[νον τας α]ει παρ[αγιν]ομενας θιαριας παρα μαγνητων τ[ο] δε ψαφισμ[α αναγραφεν εν σταλα]ν αναθεμεν προ του πρυτανειου το δε [εις τα προγεγραμμενα γε]νομενον αναλωμα εις τε ταν κατα[σκευαν τας σταλας] [-] [α]κολου[θ]ως [δ]ε ε[δοξεν ψηφισασθαι και ω[ρ]ικι[οις ].